CELEX: 62014TN0719
Language: fi
Date: 2014-10-10 00:00:00
Title: Asia T-719/14: Kanne 10.10.2014 – Tri Ocean Energy v. neuvosto

15.12.2014   
            
            
               FI
            
            
               Euroopan unionin virallinen lehti
            
            
               C 448/34
            
         Kanne 10.10.2014 – Tri Ocean Energy v. neuvosto
   (Asia T-719/14)
   (2014/C 448/43)
   Oikeudenkäyntikieli: englanti
   
      Asianosaiset
   
   
      Kantaja: Tri Ocean Energy (Kairo, Egypti) (edustajat: P. Saini, QC, barrister B. Kennelly ja solicitor N. Sheikh)
   
      Vastaaja: Euroopan unionin neuvosto
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan Syyriaan kohdistettavista rajoittavista toimenpiteistä annetun päätöksen 2013/255/YUTP täytäntöönpanosta 26.9.2014 annetun neuvoston täytäntöönpanopäätöksen 2014/678/YUTP ja Syyrian tilanteen johdosta määrättävistä rajoittavista toimenpiteistä annetun asetuksen (EU) N:o 36/2012 täytäntöönpanosta 26.9.2014 annetun neuvoston täytäntöönpanoasetuksen (EU) N:o 1013/2014 siltä osin kuin niitä sovelletaan kantajaan
            
         
               —
            
            
               velvoittamaan vastaajan korvaamaan kantajan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa viiteen kanneperusteeseen.
   
               1.
            
            
               Ensimmäisessä kanneperusteessa väitetään, etteivät neuvoston toimet täyttäneet edellytystä kantajan sisällyttämiseksi luetteloon, eli sitä, että asianomainen henkilö oli ”vastuussa Syyrian siviiliväestöön kohdistetuista väkivaltaisista tukahduttamistoimista” tai että se oli henkilö, joka ”hyötyy hallinnosta tai tukee sitä” tai jolla on yhteyksiä tällaisiin henkilöihin. Neuvosto ei osoittanut, että syyt, joihin asianomaista yhteisöä vastaan vedottiin, olivat hyvin perusteltuja.
            
         
               2.
            
            
               Toisessa kanneperusteessa väitetään, että neuvosto loukkasi kantajan puolustautumisoikeuksia ja oikeutta tehokkaaseen oikeussuojaan. Kantajalle ei ole missään vaiheessa esitetty asiaa tukevia ”vakavasti otettavia ja uskottavia todisteita” tai ”konkreettista näyttöä ja tietoja”, joilla voitaisiin perustella siihen kohdistuvia rajoittavia toimenpiteitä unionin yleisen tuomioistuimen oikeuskäytännössä edellytetyllä tavalla.
            
         
               3.
            
            
               Kolmannen kanneperusteen mukaan neuvosto ei esittänyt kantajalle riittäviä perusteluja tämän merkitsemiseksi luetteloon.
            
         
               4.
            
            
               Neljännen kanneperusteen mukaan neuvosto loukkasi vakavalla tavalla kantajan omistusoikeutta ja mainetta koskevia perusoikeuksia. Rajoittavista toimenpiteistä päätettiin ilman asianmukaista suojaa, jolla kantajalle annetaan mahdollisuus tosiasiallisesti esittää asiansa neuvostolle. Neuvosto ei ole osoittanut, että erittäin huomattava puuttuminen kantajan omistusoikeuteen oli perusteltu ja oikeasuhteinen. Kantajaan kohdistuva puuttuminen ylittää taloudelliset vaikutukset, ja siitä on myös aiheutunut vahinkoa kantajan maineelle.
            
         
               5.
            
            
               Viidennessä kanneperusteessa väitetään, että neuvosto teki ilmeisen arviointivirheen. Siihen ainoaan perusteeseen nähden päinvastaisesti, jonka nojalla kantaja merkittiin luetteloon, saatavilla ei ole mitään tietoja tai todisteita siitä, että kantaja on todella ”tukenut Syyrian hallintoa” ja hyötynyt siitä. Neuvosto on on myös virheellisesti yksilöinyt kantajan nimellä ”Tri Ocean Trading alias Tri-Ocean Energy”, mikä viittaa siihen, että nämä kaksi oikeushenkilöä ovat samat. Kantaja on Tri Ocean Tradingistä erillinen oma yhtiönsä.